ארגוני ימין דורשים מראש הממשלה נתניהו לייצר מתווה שיוויוני גם בהר הבית.
תנועת רגבים פנתה לראש הממשלה בהתראה לפני עתירה לבג"ץ, בדרישה למנוע את הפגיעה במתחם העתיק בשער הרחמים על ידי הווקף, בקביעה כי כל שינוי של הסטטוס קוו צריך להיעשות באופן שיוויוני, בדומה למתווה הנוכחות המשותפת ליהודים ומוסלמים המתקיים עשרות שנים במערת המכפלה.
בתוך כך, ארגוני המקדש הודיעו על עליית חירום המונית שיקיימו מחר (ה') להר הבית. את העלייה ההמונית הם מקיימים בעקבות אירועי שער הרחמים וההתפרעויות הקשות בהר על ידי הערבים.
בארגוני המקדש קוראים לציבור להגיע בהמוניו לעלייה ולחזק את הנוכחות היהודית במקום.